b"\n_START_ARTICLE_\nKeliamieji metai\n_START_PARAGRAPH_\nKeliamieji metai \xe2\x80\x93 metai, kurie turi 366 dienas (\xc4\xafprastai metai turi 365 dienas). Tokiais metais vasaris turi 29 dienas. Papildoma diena pridedama tam, kad kalendorinius metus priartint\xc5\xb3 prie astronomini\xc5\xb3 met\xc5\xb3. Astronominiai \xc4\xafvykiai nevyksta kas tiksl\xc5\xb3 dien\xc5\xb3 skai\xc4\x8di\xc5\xb3, tod\xc4\x97l kalendorius, kuris kiekvienais metais turi vienod\xc4\x85 dien\xc5\xb3 skai\xc4\x8di\xc5\xb3 per laik\xc4\x85 atitolt\xc5\xb3 nuo astronominio \xc4\xafvykio, kurio pagrindu jis sudarytas._NEWLINE_Istori\xc5\xa1kai kalendoriaus tikslas buvo kasmet met\xc5\xb3 prad\xc5\xbei\xc4\x85 nustatyti t\xc4\x85 pa\xc4\x8di\xc4\x85 dat\xc4\x85, kad b\xc5\xabt\xc5\xb3 galima tur\xc4\x97ti atskaitos ta\xc5\xa1k\xc4\x85 skai\xc4\x8diuojant \xc5\xa1ven\xc4\x8di\xc5\xb3 ir pasikartojan\xc4\x8di\xc5\xb3 \xc4\xafvyki\xc5\xb3 dat\xc4\x85. Tropiniai metai, tai yra laiko atkarpa tarp dviej\xc5\xb3 pavasario lygiadieni\xc5\xb3 trunka apie 365 dienas ir \xc5\xa1iek tiek ma\xc5\xbeiau nei 6 valandas (365 d. 5:48:45.98, nepastovu), tod\xc4\x97l paprastas variantas, kai metai tur\xc4\x97t\xc5\xb3 vienod\xc4\x85 dien\xc5\xb3 skai\xc4\x8di\xc5\xb3 n\xc4\x97ra \xc4\xafmanomas. Skirting\xc5\xb3 kult\xc5\xabr\xc5\xb3 kalendoriai naudojo \xc4\xafvairius metodus, kad kalendorini\xc5\xb3 met\xc5\xb3 trukm\xc4\x99 priartinti prie tropini\xc5\xb3 met\xc5\xb3._NEWLINE_Julijaus kalendoriuje keliamieji metai yra tie, kurie be liekanos dalijasi i\xc5\xa1 4._NEWLINE_Grigaliaus kalendoriuje keliamieji metai skai\xc4\x8diuojami kaip Julijaus kalendoriuje, ta\xc4\x8diau paskutiniai am\xc5\xbeiaus metai (dalijasi i\xc5\xa1 100 be liekanos) yra keliamieji tik tada, jei be liekanos dalijasi i\xc5\xa1 400.\n_START_SECTION_\nAlgoritmas\n_START_PARAGRAPH_\nPascal:_NEWLINE_ if metai mod 400 = 0 then writeln ('keliamieji')_NEWLINE_ else if metai mod 100 = 0 then writeln ('ne_keliamieji')_NEWLINE_ else if metai mod 4 = 0 then writeln ('keliamieji')_NEWLINE_ else writeln ('ne_keliamieji');_NEWLINE_C/C++:_NEWLINE_ if (metai\xc2\xa0% 400 == 0 || (metai\xc2\xa0% 100\xc2\xa0!= 0 && metai\xc2\xa0% 4 == 0))_NEWLINE_ keliamieji;_NEWLINE_ else_NEWLINE_ ne_keliamieji;"